**SKELBIMAS DĖL BIUDŽETINĖS ĮSTAIGOS KLAIPĖDOS LOPŠELIO-DARŽELIO „KREGŽDUTĖ“ REORGANIZAVIMO, PRIJUNGIANT JĄ PRIE** **BIUDŽETINĖS ĮSTAIGOS KLAIPĖDOS LOPŠELIO-DARŽELIO „ŠALTINĖLIS“, SĄLYGŲ APRAŠO PARENGIMO**

Vadovaudamiesi Lietuvos Respublikos civilinio kodekso 2.101 straipsnio 1 dalimi ir Lietuvos Respublikos biudžetinių įstaigų įstatymo 14 straipsnio 7 dalimi, Klaipėdos miesto savivaldybės tarybos 2021 m. kovo 25 d. sprendimu Nr. T2-74 ,,Dėl sutikimo reorganizuoti biudžetinę įstaigą Klaipėdos lopšelį-darželį „Kregždutė“, skelbiame apie parengtą Biudžetinės įstaigos Klaipėdos lopšelio-darželio „Kregždutė“ reorganizavimo, prijungiant ją prie biudžetinės įstaigos Klaipėdos lopšelio-darželio „Šaltinėlis“, reorganizavimo sąlygų aprašą (toliau – Reorganizavimo sąlygų aprašas).

**Reorganizuojamas juridinis asmuo**:

pavadinimas – Klaipėdos lopšelis-darželis „Kregždutė“;

teisinė forma – biudžetinė įstaiga;

buveinė – Butsargių g. 10, LT-91252, Klaipėda;

juridinio asmens kodas – 190422625;

registras, kuriame kaupiami ir saugomi duomenys apie šią biudžetinę įstaigą – Juridinių asmenų registras.

**Reorganizavime dalyvaujantis juridinis asmuo**:

pavadinimas – Klaipėdos lopšelis-darželis „Šaltinėlis“;

teisinė forma – biudžetinė įstaiga;

buveinė – Bangų g. 14, LT-91251;

juridinio asmens kodas – 290419110;

registras, kuriame kaupiami ir saugomi duomenys apie šią biudžetinę įstaigą – Juridinių asmenų registras.

**Reorganizavimo būdas –** prijungimas. Klaipėdos lopšelis-darželis „Kregždutė“ reorganizuojamas, prijungiant jį prie Klaipėdos miesto savivaldybės biudžetinės įstaigos Klaipėdos lopšelio-darželio „Šaltinėlis“.

**Po reorganizavimo veiklą baigianti biudžetinė įstaiga** –Klaipėdos lopšelis-darželis „Kregždutė“ (Butsargių g. 10, LT-91252, Klaipėda, juridinio asmens kodas – 190422625).

**Po reorganizavimo veiksianti biudžetinė įstaiga** – Klaipėdos miesto savivaldybės biudžetinė įstaiga Klaipėdos lopšelis-darželis „Šaltinėlis“ (Bangų g. 14, LT-91251, Klaipėda, juridinio asmens kodas – 290419110). Juridinių asmenų registre registruojama tęsiančios veiklą Klaipėdos miesto savivaldybės biudžetinės įstaigos Klaipėdos lopšelio-darželio „Šaltinėlis“ nuostatų nauja redakcija.

Data, nuo kurios veiklą baigiančios biudžetinės įstaigos Klaipėdos lopšelio-darželio „Kregždutė“ teisės ir pareigos pereina po reorganizavimo veiksiančiai biudžetinei įstaigai Klaipėdos miesto savivaldybės biudžetinei įstaigai Klaipėdos lopšeliui-darželiui „Šaltinėlis“ –2021 m. rugsėjo 1 d., kai Juridinių asmenų registre įregistruojami po reorganizavimo veiksiančios biudžetinės įstaigos Klaipėdos miesto savivaldybės biudžetinės įstaigos Klaipėdos lopšelio-darželio „Šaltinėlis“ naujos redakcijos nuostatai ir iš Juridinių asmenų registro išregistruojama po reorganizavimo pasibaigianti biudžetinė įstaiga **–** Klaipėdos lopšelis-darželis „Kregždutė“.

Susipažinti su Reorganizavimo sąlygų aprašu, po reorganizavimo veiksiančios biudžetinės įstaigos Klaipėdos lopšelio-darželio „Šaltinėlis“ nuostatų projektu, reorganizavime dalyvaujančių įstaigų praėjusių trejų finansinių metų metinių ataskaitų rinkiniais ir metinėmis veiklos ataskaitomis nuo šio skelbimo paskelbimo dienos galima šiuose interneto tinklalapiuose: Klaipėdos miesto savivaldybės [www.klaipeda.lt](http://www.klaipeda.lt) (Švietimas Aktualūs dokumentai), Klaipėdos lopšelio-darželio „Kregždutė“ www.kregzduteld.lt, Klaipėdos lopšelio-darželio „Šaltinėlis“ [www.saltinelis.lt](http://www.saltinelis.lt), Klaipėdos lopšelyje-darželyje „Kregždutė“ (Butsargių g. 10, Klaipėda), Klaipėdos lopšelyje-darželyje „Šaltinėlis“ (Bangų g. 14, Klaipėda).